CELEX: 22006D0112
Language: fi
Date: 2005-11-22 00:00:00
Title: 2006/112/EY: AKT–EY-ministerineuvoston päätös N:o 7/2005, tehty  22 päivänä marraskuuta 2005 , yhdeksännen Euroopan kehitysrahaston (EKR) ehdollisesta yhden miljardin euron määrästä suoritettavan toisen 250 miljoonan euron rahoituserän kohdistamisesta vesialan AKT–EU-välinettä varten

18.2.2006   
            
            
               FI
            
            
               Euroopan unionin virallinen lehti
            
            
               L 48/21
            
         AKT–EY-MINISTERINEUVOSTON PÄÄTÖS N:o 7/2005,
   tehty 22 päivänä marraskuuta 2005,
   yhdeksännen Euroopan kehitysrahaston (EKR) ehdollisesta yhden miljardin euron määrästä suoritettavan toisen 250 miljoonan euron rahoituserän kohdistamisesta vesialan AKT–EU-välinettä varten
   (2006/112/EY)
   AKT–EY-MINISTERINEUVOSTO, joka
   ottaa huomioon AKT–EY-kumppanuussopimuksen (1) ja erityisesti sen liitteessä I olevan 8 kohdan,
   sekä katsoo seuraavaa:
   
               (1)
            
            
               AKT–EY-kumppanuussopimukseen XVIII julistuksena liitetyn, rahoituspöytäkirjaa koskevan EU:n julistuksen mukaisesti vain 12,5 miljardia euroa yhdeksännen Euroopan kehitysrahaston (EKR) 13,5 miljardin euron kokonaismäärästä on välittömästi käytettävissä rahoituspöytäkirjan tullessa voimaan 1 päivänä huhtikuuta 2003.
            
         
               (2)
            
            
               Euroopan unionin neuvosto on 22 päivänä maaliskuuta 2004 sopinut AKT-maille tarkoitetun 500 miljoonan euron suuruisen ”vesialan AKT–EU-välineen” luomisesta sekä ensimmäisen 250 miljoonan euron rahoituserän vapauttamisesta. Tämä päätös perustuu siihen, että sitoumusten ja suoritettujen maksujen taso vuoden 2003 lopussa, tarkasteltuna yhdessä Euroopan komission vuosille 2004–2007 esittämien ennusteiden kanssa osoittaa, että yhdeksännen EKR:n AKT-määrärahat voidaan sitoa kokonaisuudessaan.
            
         
               (3)
            
            
               Ensimmäinen 250 miljoonan euron rahoituserä on vapautettu ja jaettu.
            
         
               (4)
            
            
               Euroopan unionin neuvosto sopi mainitussa päätöksessä tekevänsä maakohtaisten strategioiden väliarvioinnissa saatujen tulosten ja vuoden 2004 loppuun mennessä suorittamansa EKR:n tulosarvioinnin perusteella vuoden 2005 loppuun mennessä päätöksen toisen 250 miljoonan euron vapauttamisesta sekä sisäisen sopimuksen 2 artiklan 2 kohdassa tarkoitetusta yhden miljardin euron ehdollisesta määrästä jäljellä olevan 500 miljoonan euron käyttämisestä myöhemmin sovittaviin kohteisiin,
            
         ON PÄÄTTÄNYT SEURAAVAA:
   1 artikla
   Vesialan AKT–EU-välinettä varten suoritettava toinen 250 miljoonan euron rahoituserä rahoitetaan seuraavista varoista:
   
               1)
            
            
               185 miljoonaa euroa rahoituspöytäkirjan 3 artiklan a alakohdassa tarkoitetuista pitkän aikavälin kehityksen määrärahoista;
            
         
               2)
            
            
               24 miljoonaa euroa rahoituspöytäkirjan 3 kohdan b alakohdassa tarkoitetuista alueellisen yhteistyön ja yhdentymisen määrärahoista;
            
         
               3)
            
            
               41 miljoonaa euroa rahoituspöytäkirjan 3 kohdan c alakohdassa tarkoitetuista investointikehyksen varoista.
            
         Edellä 1 ja 3 kohdassa tarkoitetut varat siirretään AKT-maiden väliseen alueelliseen yhteistyöhön ja yhdentymiseen kohdennettuihin määrärahoihin.
   2 artikla
   Tämä päätös tulee voimaan päivänä, jona se tehdään.
   
      Tehty Brysselissä 22 päivänä marraskuuta 2005.
      
         
            AKT–EY-ministerineuvoston puolesta
         
         
            Puheenjohtaja
         
         A. JOHNSON
         
      
   
   
      (1)  EYVL L 317, 15.12.2000, s. 3.